stanford-oval/wikipedia huggingface dataset:
בטי וייט
פילמוגרפיה נבחרת > טלוויזיה

הוליווד בטלוויזיה (1949–1953)
החיים עם אליזבת (1953–1955)
המופע של בטי וייט (1958, 1954)
פגישה עם המלאכים (1957–1958)
המופע של מרי טיילר מור (1973-1977)
המופע של בטי וייט (1977–1978)
רק גברים! (1983, שעשועון)
משפחתה של אמא (1983–1985)
בנות הזהב (1985-1992)
ארמון הזהב (1992–1993)
אולי הפעם (1995–1996)
גבר של נשים (אנ') (2001-1999)
חג מולד גנוב (2003) - סרט טלוויזיה
פראיים לגמרי (2005-2004)
שוות בקליבלנד (2010-2015)
Crowded‏ (2016)
רעבה לאהבה (2017)
פילמוגרפיה נבחרת > טלוויזיה > תפקידי אורח בולטים

תהילה (פרק אחד, 1982)
ספינת האהבה (5 פרקים, 1980-1985)
מי הבוס? (2 פרקים, 1985)
סוף סוף סוזן (פרק אחד, 1996)
אלי מקביל (פרק אחד, 1999)
משפחת סימפסון (2 פרקים, 2000 ו-2007)
מופע שנות ה-70 (4 פרקים, 2002-2003)
הפרקליטים (3 פרקים, 2004)
מלקולם באמצע (פרק אחד, 2004)
בוסטון ליגל (16 פרקים, 2005-2008)
איש משפחה (פרק אחד, 2006)
היפים והאמיצים (21 פרקים, 2006-2009)
בטי המכוערת (פרק אחד, 2007)
קוראים לי ארל (פרק אחד, 2009)
רוק 30 (פרק אחד, 2009)
סאטרדיי נייט לייב (פרק אחד, 2010)
קומיוניטי (פרק אחד, 2010)
מזלגוני שואל שאלה (דיבוב, 2019)
לקריאה נוספת

Betty White (1987), Betty White in Person, NY Doubleday (אוטוביוגרפיה)
נעמי בטריק

| --- | --- |
אין תמונה חופשית
 לידה:  11 באפריל 1991 (בת 33) אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2008 
 פרופיל ב-IMDb
 
נעמי פיי בטריק (באנגלית: Naomi Faye Battrick; נולדה ב-11 באפריל 1991) היא שחקנית אנגלייה.
ביוגרפיה

בטריק נולדה בקטרינג שבנורת'האמפטונשייר.
קריירה

הופעתה הראשונה בטלוויזיה הייתה בתפקיד אורח בדמות מירנדה רוסקו בסדרה "The Bill". ב-2009 לוהקה לתפקיד טויה סוואן, נערה בת 15 החברה בלהקה, בסדרה "My Almost Famous Family" של ערוץ CBBC, בה כיכבה לצדן של דומיניק מור וראקי איולה. אחר כך שיחקה בטריק בסדרות טלוויזיה בהן "חדר מיון", ובתפקיד גרייס ג'ייקובס בסדרה "רופאים". בקולנוע הופיע בטריק בין השאר במותחן "Blood" משנת 2012 בתפקיד מרים פרברן.
בינואר 2014 הצטרפה לצוות שחקני סדרת הדרמה "דרך ווטרלו" של ערוץ BBC One בתפקיד גבריאלה וורק.
ב-2015 לוהקה לתפקיד אלי דלפונט-בוגרד בעונה השלישית של הסדרה "Crossing Lines".
ב-2017 החלה לגלם את ג'וסלין וודבריג בסדרת הדרמה התקופתית "ג'יימסטאון" של ערוץ Sky One.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Una Noche | טיפני |  |
| 2012 | Blood | מרים פרברן |  |
| 2014 | Down Dog | אלה |  |
| 2015 | Cherry Tree | פיית' מגווייר |  |
| 2016 | ויסקי בלי סוף | פגי מקרון |  |
| 2016 | ברימסטון | סאם |  |
| 2018 | פרויקט טיטאן | ריין גורסקי |  |
| 2020 | The Postcard Killings | סילביה |  |
| 2022 | Helvellyn Edge | שופטת |  |
| 2023 | הבנק של דייב (אנ') | הנרייטה |  |
| 2025 | Words of War | ורה פוליטקובסקיה |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | The Bill | מירנדה רוסקו | בפרק "Over the Limit" |
| 2009 |  | My Almost Famous Family | טויה סוואן | תפקיד ראשי |
| 2012 |  | The Indian Doctor | וריטי טוד | סדרת טלוויזיה (5 פרקים) |
| 2012 | בנידורם | Benidorm | הרמיוני | סדרת טלוויזיה (פרק אחד) |
| 2012 | חדר מיון | Casualty | שינה ג'ורדן | בפרק "An Amateur Sport" |
| 2012 | רופאים | Doctors | גרייס ג'ייקובס | סדרת טלוויזיה (4 פרקים) |
| 2013 |  | Some Girls | ג'מה | סדרת טלוויזיה (2 פרקים) |
| 2013 |  | Taken: The Search for Sophie Parker | סופי פרקר | סרט טלוויזיה |
| 2014 | דרך ווטרלו | Waterloo Road | גבריאל וורק | סדרת טלוויזיה (17 פרקים) |
| 2014 | רחוב ריפר | Ripper Street | לילי טימפסון | בפרק "Heavy Boots" |
| 2015 |  | Crossing Lines | אלי דלפונט-בוגרד | תפקיד ראשי; עונה שלישית |
| 2017–2019 | ג'יימסטאון | Jamestown | ג'וסלין וודבריג | תפקיד ראשי |
| 2018 | שערורייה אנגלית למדי | A Very English Scandal | דיאנה סטיינטון | מיני-סדרה |
| 2019 | אנדוור | Endeavour | ד"ר נעמי בנפורד | תפקיד ראשי; עונה שביעית |
| 2022 - הווה |  | The Serpent Queen | אן דה פיסלה | תפקיד ראשי; 8 פרקים |
הערות שוליים

↑  "Naomi Battrick is Toyah". bbc.co.uk. נבדק ב-9 בינואר 2014. {{cite web}}:  (עזרה)
↑  "Naomi Battrick". imdb.com. נבדק ב-9 בינואר 2014. {{cite web}}:  (עזרה)
שומרת הערים האבודות

| --- | --- |

לוגו הסדרה באנגלית
 
 ספרי הסדרה
 1. שומרת הערים האבודות 2. גלות 3. להבת הנצח 4. הנסתרים 5. לודסטאר 6. רדת הלילה 7. פלשבק 8.מורשת 8.5. חשיפה 9. סְטֵלארלוּן 
 מידע כללי
 מאת:  שאנון מסנג'ר
 שפת המקור:  אנגלית אמריקאית
 סוגה:  פנטזיה אפית
 מקום התרחשות:  הערים האבודות
 תקופת התרחשות:  הווה
 הוצאה
 הוצאה בשפת המקור:  סיימון אנד שוסטר
 תאריך הוצאה:  2012 - טרם הסתיימה
 הוצאה בעברית
 הוצאה:  כתר, כנפיים
 תאריך:  2019 - טרם הסתיימה
 תרגום:  גליה אלוני דגן (1–7), שרה קרן (8–9)
שומרת הערים האבודות (באנגלית: Keeper of the Lost Cities) היא סדרת פנטזיה לילדים ונוער מאת שאנון מסנג'ר. נכון לפברואר 2025 תורגמו לעברית עשרה ספרים בסדרה מתוך אחד-עשר.
גיבורת הסדרה היא נערה בשם סופי פוסטר שגדלה בסן דייגו, בין בני אדם רגילים, אך ניחנה באינטליגנציה גבוהה במיוחד וביכולת טלפתית מגיל חמש. בגיל 12 פגשה סופי בטיול במוזיאון עם בית ספרה אלף בשם פיץ, שמגלה לה שקיימים בעולם מינים תבוניים מלבד בני האדם: אלפים, גובלינים, ענקים, טרולים, גמדים וגנומים, ושסופי עצמה היא אלפית. חייה של סופי משתנים; היא עוזבת את חברת בני האדם, ועוברת לחיות בין האלפים בערים האבודות. מתברר לה שמתחת לפני השטח מתרחשים דברים אפלים, העולם כולו נתון בסכנה, וסופי עשויה להיות המפתח להצלתו.
הספר היה רב-מכר של "הניו יורק טיימס" וזכה במדליית קליפורניה לסדרה לקוראים צעירים.
רשימת הספרים

1. שומרת הערים האבודות – תאריך יציאה באנגלית: 2 באוקטובר 2012. תאריך יציאה בישראל: פברואר 2019.
2. גלות (Exile) – תאריך יציאה באנגלית: 1 באוקטובר 2013. תאריך יציאה בישראל: מאי 2019.
3. להבת הנצח (Everblaze) – תאריך יציאה באנגלית: 4 בנובמבר 2014. תאריך יציאה בישראל: אפריל 2020.
4. הנסתרים (Neverseen) – תאריך יציאה באנגלית: 3 בנובמבר 2015. תאריך יציאה בישראל: 2020.
5. לודסטאר (Lodestar) – תאריך יציאה באנגלית: 1 בנובמבר 2016. תאריך יציאה בישראל: יולי 2021.
6. רדת הלילה (Nightfall) – תאריך יציאה באנגלית: 7 בנובמבר 2017. תאריך יציאה בישראל: ינואר 2022.
7. פלשבק (Flashback) – תאריך יציאה באנגלית: 6 בנובמבר 2018. תאריך יציאה בישראל: יוני 2022.
8. מורשת (Legacy) – תאריך יציאה באנגלית: 5 בנובמבר 2019. תאריך יציאה בישראל: יוני 2022.
8.5. חשיפה (Unlocked) – תאריך יציאה באנגלית: 18 בספטמבר 2020. תאריך יציאה בישראל: יוני 2023.
9. סְטֵלארלוּן (Stellarlune) – תאריך יציאה באנגלית: 8 בנובמבר 2022. תאריך יציאה בישראל: יוני 2024

9.5. תאריך יציאה באנגלית: 3 בדצמבר 2024. תאריך יציאה בעברית: עוד לא ידוע
מוטיבים ספרותיים

הסיפור מתרחש כביכול בעולם האמיתי שאותו אנו מכירים ובתקופה הקרובה לזו שבה נכתב. על פי הסיפור, האלפים עמדו בקשר גלוי עם בני האדם בימי קדם, אך עברו להסתיר את עצמם לאחר שנוצר עימות. בעקבות מלחמת העולם השנייה ופיתוח נשק גרעיני, החליטו האלפים להתרחק אף יותר ואסרו על כל קשר עם בני אדם ללא אישור מיוחד, איסור המהווה חלק מהרקע לעלילה. האלפים מודעים לאופנים בהם בני אדם מתארים יצורים דמיוניים בשם "אלפים" ומגחכים על השוני הקיצוני שבין תיאורים אלו ובין האלפים ה"אמיתיים". הם טוענים כי ג'. ר. ר. טולקין הכיר אלפים באופן אישי ולכן דמותם של האלפים בספרי שר הטבעות קרובה יותר ל"מציאות". ישנה גם התייחסות ישירה מצד דמויות בסיפור, בעיקר מצד סופי שגדלה בין בני אדם, ליצירות ספרותיות שונות – ביניהן שרלוק הולמס, פרסי ג׳קסון והארי פוטר .
הסדרה כתובה כמעט כולה מנקודת המבט של הגיבורה הראשית, אם כי בגוף שלישי. כמה סיפורים קצרים שצורפו לחלק מהמהדורות מסופרים מנקודות מבט של דמויות אחרות. הספר "חשיפה" יוצא דופן בכך שהחלק העלילתי שבו מסופר מנקודת מבטו של קיף – אם כי מדובר בחלק קצר למדי. החלק האחר של הספר "חשיפה" חושף בפני הקורא "מידע-על" לאו דווקא מנקודת המבט של אחת הדמויות, דבר שעשוי גם הוא להיחשב כחריג בשלב שבו העלילה בעיצומה. גם ב"Unraveled" הסגנון שונה בכך שהמספר הוא רק קיף.
הספרים השונים בסדרה שייכים לרצף עלילתי אחד, ללא חלוקה ברורה לעלילות משנה. חלק גדול מהספרים מסתיים בקליף האנגר, ומיד אחריו מופיעים דברי סיום מאת הסופרת, הכוללים ספק-התנצלות על "רשעותה" בהשארת הקוראים במתח רב.
עיבוד לסרט

ב-11 בינואר 2021 הוכרז כי בן אפלק יביים עיבוד קולנועי של "שומרת הערים האבודות" עבור אולפני וולט דיסני.
ב-18 באפריל 2024 הוכרז כי אולפני וורנר ברוס רכשו את הזכויות לעיבוד הקולנועי של "שומרת הערים האבודות", עם אמה ווטסון כמפיקה ושאנון מסנג'ר כמפיקה בפועל.
דמויות > המועצה

שנים עשר חברי המועצה הם המנהיגים של תושבי הערים האבודות, תפקידם להגן על האלפים לקבל החלטות בעבורם. חברי המועצה גרים בטירות הסמוכות אחת לשנייה, ואסור להם להיות בעלי משפחות או חסרי יכולת. אלה הם חברי המועצה:
דמויות > המועצה > חברי מועצה נוכחיים

ברונטה – גורם. חבר המועצה הוותיק ביותר. בתחילת הסדרה היה נגד סופי וניסה להגלות אותה בכל הזדמנות, אך בספר השלישי התחיל לתמוך בה. בספר השני הוא המנטור שלה לגרימה.
אורהלי – אמפתית. מתוארת כעדינה ויפה. חבר המועצה לשעבר, קנריק, היה מאוהב בה ואף היא הייתה מאוהבת בו, אף על פי שבהתחלה היו יריבים גדולים, עקב כך שהתנגד להצטרפותה למועצה והתעקש להשאיר לה רק את המשימות הקלות (בטענה שהיא רגישה יותר משום שהיא אמפתית). בהמשך מתברר גם שהיא אמהּ הגנטית של סופי.
אמארי – טלפת. דובר המועצה ומקשר ביניהם בטלפתיה במהלך הדיונים בשביל שיציגו חזית אחידה.
אלינה – משלה. הייתה מנהלת פוקספייר ונבחרה להיות חברת מועצה לאחר מותו של קנריק.
טריק – מבחין. רגלו נפצעה במהלך קריסת לומנאריה והוחלפה באיבר מכני.
ויליה – משיבת רוח. מומחית במפות.
ליורה – מממשת.
ראמירה – מתפוגגת.
דארק – מפלס. בעל יכולת הטלקינזיס החזקה ביותר מבין חברי המועצה.
נולאנד – קולן.
זארינה – מטעינה.
קלארט – פוליגלוטית, נחשבת לפוליגלוטית החזקה ביותר בעולם האלפים.
דמויות > המועצה > חברי מועצה לשעבר

קנריק פאתדון – טלפת (היה ראש המנקים). היה מאוהב בחברת המועצה אורהלי, ואף היא ככל הנראה הייתה מאוהבת בו, אף על פי שבהתחלה היו יריבים גדולים, מה שהתחיל בכך שהתנגד להצטרפותה למועצה והתעקש להשאיר לה רק את המשימות הקלות (בטענה שהיא רגישה יותר בהתחשב בכך שהיא אמפתית). פינטאן הרג אותו בכך שהצית את להבת הנצח (להבה מסוכנת במיוחד שנדרשים מרכיבים מיוחדים בכדי לעצרה).
פאלון ואקר – טלפת. אחד מאבות משפחת ואקר. אחד הקדמונים ואחד משלושת חברי המועצה הראשונים. נטש את המועצה כדי להתחתן.
פינטאן – פירוקינטיקאי. עזב את המועצה לאחר שהפירוקינטיקה הוכרזה כיכולת אסורה ונעשה למעשה חסר יכולת. בשלב כלשהו לאחר סילוקו הצטרף לנסתרים (אפשרות הגיונית היא לאחר שגורש מהמועצה), אך מסוף רדת הלילה, לאחר שהנסתרים נטשו אותו, הצטרף, בחשדנות, לצד השני. נכון לעכשיו המנטור של מארלה לפירוקינטיקה. קיימת השערה לפיה הוא אביה הגנטי של סופי.
יכולות

יכולות הן הרחבות של הכוחות הטבעיים של האלפים. רוב האלפים מבטאים אחת מהיכולות בלבד, בין הגילאים 12 ל-15. יש מספר יוצאי דופן, כגון חסרי יכולת שלא מבטאים יכולת בכלל, אלפים המבטאים יותר מיכולת אחת (משום שהם פוליגלוטים או שהגנים שלהם שונו), ואלפים שביטאו יכולת בגיל יותר צעיר או יותר מבוגר מטווח הגילאים הרגיל. 22 יכולות הוזכרו עד כה בסדרה:
טלפתיה – היכולת לקרוא מחשבות, היא היכולת הכי מבוקשת ויש שתי עבודות המיועדות רק לטלפתים: ניקוי (מחיקת זכרונות) ושמירה (שמירה של סודות השתולים בראש השומר). לעיתים, שני טלפתים יכולים להפוך ל"קוגנאטים" - צמד טלפתים חזק שהקשר ביניהם דורש משני הצדדים לשתף זה עם זה הכול (סופי ופיץ הם קוגנאטים החל מהספר הרביעי);
אמפתיה – היכולת לחוש ברגשותיהם של אחרים (בדרך כלל בעזרת מגע);
התפוגגות – היכולת להפוך לבלתי נראה;
צל – היכולת לחוש ולשלוט בחושך (ולעיתים נדירות מאוד גם בזרמצל). לפי מה שמר פורקל טען כשסופי הכירה את טאם, בעלי יכולת צל ידועים במרדנותם;
מבזיקנות – היכולת לחוש ולשלוט באור;
הידרוקינטיקה – היכולת לחוש ולשלוט במים;
פירוקנוטיקה – יכולת אסורה, המאפשרת לחוש ולשלוט בחום שבאוויר ולהשתמש בו כדי להצית אש ולשלוט בה;
מחוללות רוח – היכולת לחוש ולשלוט ברוח;
פילוס – היכולת לפרק את הגוף באופן זמני וכך לעבור דרך חפצים מוצקים;
הטענה – היכולת לשלוט בחשמל ואלקטרונים;
הקפאה/קריוקינטיקה – היכולת לאסוף חלקיקי קרח באוויר ולהשתמש בהם כדי להקפיא דברים;
מימוש – היכולת לממש חפצים מן הריק בהינתן הידע על מיקומם המדויק, וגם להסתיר דברים בריק;
הגברה – היכולת להגדיל את עוצמת היכולת של מישהו אחר בעזרת מגע עימו;
שיגור – היכולת להשתגר דרך הריק ממקום למקום. יכולת זו שייכת לאליקורנים, אך גם סופי יכולה להשתמש בה היות שהדנ"א שלה מבוסס על דנ"א של אליקורן;
פוליגלוטיות – היכולת לדבר ולהבין את כל השפות.
גרימה – היכולת לגרום להרגיש רגשות (חיוביים או שליליים);
טֶכנופתיה – היכולת "לתקשר" עם טכנולוגיה, ובכך ליצור המצאות חדשות ולתפעל גאדג'טים כרצונך;
מֶסַמֶריות – היכולת להשפיע על מעשים של אדם אחר, ולגרום לו לפעול כרצונך;
השליה – היכולת לתימרון הרגשות של אחרים בעזרת דיבור;
הבחנה – היכולת לחוש את ה"פוטנציאל" של אחרים;
פסיונפתיה – היכולת ליצור שדות כוח;
קולָנות – היכולת לשלוט בעוצמת הקול ולהשמיע קולות חזקים או משונים במיוחד.
בספר 8.5, מתפתחות לקיף יכולות חדשות שאין להן שם רשמי או הגדרה מדויקת. נראה כי הן גורמות לכך שהוא יכול לזהות איזו יכולת ילדים יבטאו בעתיד ולהקפיא או לשלוט ברגשות.
עלילה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: העלילה.
עלילה > הספר הראשון: שומרת הערים האבודות

סופי פוסטר היא נערה בת 12 שחיה בסן דייגו ולומדת בכיתה יב', למרות גילה הצעיר. יש לה זיכרון צילומי יוצא דופן ויכולת לא מוסברת לקרוא מחשבות. בטיול עם בית-הספר שלה מוצא אותה אלף צעיר בשם פיץ, שמגלה לה שהיא אינה בת אדם אלא אלפית; כתוצאה מכך, סופי עוברת לחיות בין האלפים ומצטרפת לאקדמיית פוקספייר היוקרתית. מרבית האלפים ניחנו ביכולות מיוחדות כאלו ואחרות, אך מתגלה שיכולותיה הטלפתיות של סופי חסרות תקדים גם בין האלפים, ושהיא חריגה במובנים רבים נוספים, עובדה שלעיתים מסייעת לה ולעיתים מקשה מאוד את חייה. למשך רוב הסדרה לא ידוע מיהם הוריה הביולוגיים. היא מאומצת על ידי בני הזוג גריידי ואדליין רואוון שאיבדו את בתם, ג'ולי, בשריפה, 16 שנים לפני שסופי הגיעה אליהם. הקשר ביניהם עובר עליות ומורדות ואף ביטול של האימוץ בשלב כלשהו, אך בסופו של דבר מצליח להתייצב ולפרוח.
במקביל, סופי מקבלת מסרים מארגון מחתרתי מסתורי בשם "הברבור השחור", שלאחר מכן מגלה שהוא יצר אותה. בהמשך סופי וחברה מפוקספייר, דקס דיזני, נחטפים על ידי זרים מסתוריים, ונחקרים ארוכות תחת סמי טשטוש. לבסוף הם משוחררים על ידי מר פורקל, מי שהיה השכן של סופי בעיר האנושית סן דייגו, ומתברר שגם הוא אינו אדם אלא אלף. מר פורקל משאיר את סופי ודקס לבדם בפריז, שם מגלה סופי שהיא פוליגלוטית. בהמשך, השניים מותקפים שוב על ידי קבוצה של אלפים, וסופי מגלה יכולת מיוחדת נוספת – היכולת לגרום ליריבים רגשות או תחושות, ובכלל זה כאב משתק. השניים ניצלים לבסוף, והאלפים שחשבו אותם למתים שמחים לקבל אותם בחזרה. לורד אולדן ואקר, שהוא אלף בעל תפקיד בכיר, מבטיח לסופי שימצאו את החוטפים בתוך זמן קצר וידאגו להעניש אותם (מה שבסוף לא קרה, והפך למטרה העיקרית של סדרת הספרים).
סופי מבינה שהשריפות המשונות בעיר הולדתה סן דייגו הן למעשה "להבת הנצח", אותה יכול להדליק רק פירוקינטיקאי, ואינה ניתנת לכיבוי אלא באמצעות פריסין, המיוצר מחומרים נדירים וקשים להשגה. היא מצליחה להוכיח את טענתה, והשריפות מכובות. עם זאת, האלפים אינם מצליחים לתפוס את החוטפים של סופי ודקס או לגלות מי הם.
עלילה > הספר השני: גלות

במהלך חיפושים עם צוות של אלפים אחרי ביגפוט (סאסקווץ'), מגלה סופי יצור נדיר ביותר – אליקורן ממין נקבה. במשך שנים רבות ידעו האלפים רק על אליקורן אחד ששרד, ממין זכר, והגילוי החדש מאפשר להציל את המין מהכחדה. האליקורנית, שמקבלת את השם סילבני, מתגלה כאינטליגנטית למדי ומתברר שסופי מסוגלת לתקשר איתה באופן טלפתי.
בעקבות השריפות שהתגלו כעשויות מלהבת הנצח, נעצר ונכלא פינטאן פירן – חבר מועצת האלפים לשעבר והיחיד הידוע כבעל יכולת ליצור את להבת הנצח. המועצה מצווה על הלורד אולדן ואקר להיעזר בסופי וביכולותיה החריגות ולבצע על פינטאן תהליך שנקרא פיצוח זיכרון. הם מגלים כי פינטאן אכן מסתיר מידע קריטי, אך את המידע עצמו הם אינם מצליחים לשלוף. כתוצאה מהתהליך תודעתו של פינטאן מתנפצת והוא נכנס למצב של מעין קומה שנחשב לבלתי הפיך. בדרכם החוצה אולדן רואה אסיר נוסף בעל תודעה מנופצת, אלף בשם פרנטיס אנדל, שאולדן היה אחראי לכך שלפני מספר שנים פיצוח זיכרון עליו שנים רבות קודם לכן, והוא מלא חרטה על כך. המפגש מעורר באולדן רגשות אשמה עזים שבעקבותיהם מתנפצת גם תודעתו שלו, שכן אלפים הם רגישים ביותר לתחושת אשמה. בנו של אולדן, פיץ, מאשים את סופי במצבו של אביו, משום שהיא הייתה עימו בזמן שפגש את פרנטיס.
בעיות שונות צצות אצל סופי בקשר ליכולותיה המיוחדות, בעיות שמחמירות ופוגעות בה קשות. בהיסוס, היא נאלצת להאמין להבטחת הברבור השחור שביכולתם "לתקן" אותה. סופי וקיף יוצאים למסע בעקבות הרמזים על גבה של סילבני. הם מגיעים למערה בה נמצא מר פורקל, שאומר לסופי שבכדי לתקן את יכולותיה עליה לקחת מינון גדול של לימביום, אליו היא אלרגית בצורה מסכנת חיים, אולם הוא רקח בזהירות תרופת נגד שאמורה לעצור את התגובה. סופי מחליטה שעליה להסתכן, והתהליך מצליח, אך סופי וחברה קיף מוצאים עצמם מותקפים ונחלצים בקושי, וכנפה של סילבני נפצעה. כוחותיה המחודשים של סופי מאפשרים לה לבצע דבר שרבים חשבו שהוא בלתי אפשרי, ולרפא את אולדן מהמצב של תודעה מנופצת בו היה נתון.
עלילה > הספר השלישי: להבת הנצח

בעקבות הריפוי המוצלח של אולדן סופי להוטה לנסות לרפא גם את פרנטיס, אך המועצה מחליטה שקודם עליה לרפא את פינטאן על מנת שניתן יהיה לחקור אותו שוב. למרות כל אמצעי הזהירות הניסיון מסתיים באסון – פינטאן מצליח להבעיר את להבת הנצח, ששורפת חלק גדול מהעיר לומנאריה וגובה את חייו של חבר המועצה קנריק. קהילת האלפים כולה מוכה באבל עמוק.
במהלך ההספדים מגיח מתוך האדמה מלך הענקים דימיטאר, דובר מילות ניחומים ושלום, אך כל הופעתו מביעה כוונות רעות. בנוסף, בשבועות שקדמו לכך נמצאו סימנים רבים לפעילות עוינת נסתרת של הענקים כלפי האלפים. סופי מחליטה שהיא מוכרחה לנסות לגלות את תוכניותיו של המלך על ידי חדירה למחשבתו, אף על פי שהיא מודעת לכך שהדבר אינו חוקי. הניסיון נכשל לחלוטין, ומלך הענקים מרגיש בה. בזעמו, הוא מנסה לקחת אותה איתו לעונש של עבודות כפייה. גריידי – אביה המאמץ של סופי – מונע זאת ממנו, והאירוע כולו מאיים להביא למלחמה בין המינים אחרי אלפי שנות שלום. המועצה מבטיחה למלך שסופי תשא בעונש הולם.
המועצה מגלה את יכולותיו יוצאות הדופן של דקס דיזני בתחום הטכנופתיה – יכולת הקשורה לטכנולוגיה, ומגייסת אותו לייצור כלי נשק למקרה שתידרש התמודדות מול הענקים. כאשר הוא מציג בפניהם המצאה נוספת – מעין קסדה המאפשרת להגביל יכולות מיוחדות של אלף – המועצה מכריחה אותו להתקין את המכשיר על ראשה של סופי כדי למנוע ממנה להשתמש ביכולותיה. דקס שבור מכך, אך תחת האיום שמשפחתו תיפגע ובבקשתה של סופי שפשוט יעשה זאת, הוא נאלץ לבצע את ההוראה.
מר פורקל וכמה מחבריה של סופי יוצאים לבצע פשיטה על חברי "הנסתרים" בהרי ההימלאיה, בעוד סופי בביתה ויכולותיה מוגבלות. היא מחליטה לחקור את עברה של ג'ולי, בתם הביולוגית של גריידי ואדליין, שנספתה בשריפה לפני זמן רב. לבסוף, היא מגלה מי גרם למותה - בראנט, ארוסה של ג'ולי, שכביכול איבד את שפיות דעתו מאז האסון וחי לבדו בבית חסין אש. בראנט הוא למעשה פירוקינטיקאי בלתי רשום, האשם במותה של ג'ולי וחבר בארגון "הנסתרים" שחטף את סופי ודקס בספר הראשון. סופי וגריידי יוצאים להתעמת עם בראנט.
סופי וגריידי הצליחו להביס את בראנט, וכדי להימלט הוא מספר לסופי שמשימתם של מר פורקל וחבריה היא למעשה מארב של הנסתרים. סופי מחליטה להניח לבראנט כדי שתוכל למהר ולהזהיר את חבריה, ויחד עם דקס, שמסיר ממנה את מגביל היכולות, הם משתגרים להימלאיה. הם מצליחים להזהיר את חבריהם מפני המארב, אך קרב קשה מתפתח, במהלכו נפצע סנדור – הגובלין שהוצב כשומר הראש של סופי. מאידך, חבר הנסתרים בשם גת'ן נופל בשבי בידי ארגון הברבור השחור. במהלך הקרב נחשפת ליידי ג'יזלה סנסן – אמו של קיף – כבכירה בארגון הנסתרים.
עלילה > הספר הרביעי: הנסתרים

סופי וחבריה בורחים ומצטרפים לארגון הברבור השחור, ויחד הם יוצאים במבצע להברחת פרנטיס הכלוא בגלות. המבצע מסתבך; סופי וחבריה מגורשים מן הערים האבודות, ונאלצים להצטרף לבית הספר אקסיליום לבני נוער בעייתיים בעל המשמעת הקשוחה. באקסיליום הם פוגשים את התאומים טאם ולין סונג, המצטרפים לחבורה.
במקביל, מגפה מסתורית פוגעת בגנומים, ומתברר שלארגון הנסתרים ולענקים יש קשר לכך. בני החבורה יוצאים למבצע חדירה נועז אל לב בירת הענקים ראוואגוג, ובעקבותיו מגלה הגנומית העתיקה קאלה מהי התרופה היחידה למגפת הגנומים. היא מקריבה את עצמה והופכת לעץ הפנאקס, שפריחתו מרפאה את המחלה.
הספר מסתיים בקליף האנגר כשקיף מחליט לעבור צד ומצטרף לארגון הנסתרים.
עלילה > הספר החמישי: לודסטאר

החבורה מתמודדת עם עריקתו של חברם קיף, שלמעשה לא בגד אלא החליט על דעת עצמו לפעול כסוכן כפול, אך גרם נזק רב. בהמשך הוא עורק בחזרה. הם גם עוקבים אחר רמזים שונים הקשורים לארגון הנסתרים ולסמל הלודסטאר.
דימיטאר מלך הענקים מצמצם את קשריו עם הנסתרים לאחר שהתאכזב מהם, אך חבורה של ענקים מורדים ממשיכה לשתף איתם פעולה ואף מוציאה לפועל מתקפה אלימה.
פסגות לשלום נפתחות בהשתתפות נציגי כל הגזעים האינטליגנטיים (מלבד בני האדם שאינם מודעים לקיומם של הגזעים האחרים) ובהנהגת האלפים, אך האירוע מסתיים באסון, לאחר שהנסתרים הכלואים במבנה הדיונים מצליחים למוטט את הבניין כולו.
הספר מסתיים בקליף האנגר – סופי וחבריה מבקרים בבית ההורים האנושיים שלה כדי לוודא שהם בטוחים, ומגלים שהם נחטפו על ידי הנסתרים. אחותה של סופי – איימי – הצליחה להתחבא, וכשהיא פוגשת את סופי היא מזהה אותה למרות שזכרונותיה שונו.
עלילה > הספר השישי: רדת-הלילה

בספר השישי סופי פוסטר מביאה את אחותה (איימי פוסטר / נטלי פרימן) מהוריה האנושיים לערים האבודות, מפני שהוריה של איימי נחטפו בידי "הנסתרים", חבורת מורדים גאונה ומרושעת. איימי מתגוררת עם ליבי (פיזיק, חברה בברבור השחור), ועם קווינלין, בעלה. הם יוצרים קשר עם ליידי ג'יזלה (אימו של קיף, חברה ב"נסתרים" ולפעמים מנהיגתם) ג'יזלה מציבה תנאי וסופי מסכימה לו. ג'יזלה אומרת להם מה הם צריכים לעשות והם עושים זאת. סופי וחבריה מחפשים סימן בעיר התת-מימית אטלנטיס, כדי למצוא את המקום הנקרא "רדת הלילה", המשמש את הנסתרים למען עינוי וניסויים בבני אדם. בסופו של דבר, מצליחים סופי וחבריה להיכנס לרדת הלילה, ובעזרת אפר של "להבת הנצח" (להבה מיוחדת שמגיעה מהחלל כשפירוקנטיקאי מזמן אותה), הם מתחמקים מיצורים מרושעים האורבים בצללי מתקן 'רדת הלילה'. ומוצאים את אלוואר, אחיהם של שניים מחבריה של סופי, פיץ וביאנה. אלוואר נמצא חסר הכרה, ולא מתעורר במשך כמה חודשים. בסופו של דבר סופי וחבריה מצליחים להשיג את הוריה של סופי. איימי והוריה נאלצים לעבור מחיקת זיכרון, אבל איימי מבקשת שלא ימחקו את זכרונה, מפני שלא תרצה לשכוח את הערים האבודות ואת אחותה הלא ביולוגית, סופי. בקשתה מתקבלת, והיא והוריה חוזרים לערים האסורות. בסוף הספר אלוואר מתעורר.
עלילה > הספר השביעי: פלשבק

הספר מתחיל במשפט של אלוואר, אחיהם של פיץ וביאנה, לאחר שהצטרף לנסתרים ונמצא חסר זיכרון. פסק הדין הוא שאלוואר יעבור לגור באוורגלן. בהמשך, סופי נפצעת מהתקפה של הנסתרים, משום שאומבר שלחה אליהם צל, אבל צל מיוחד וכואב. סופי נשארת במרפאה מספר חודשים עם פיץ, שנפצע גם כן, בפיקוחו של אלווין. הם מגלים יסוד נוסף, זרמצל. סופי ופיץ נפצעו מזרמצל, סופי בידה הימנית ופיץ ברגלו. עקב הזרמצל בגופה של סופי, יש לה הדים אשר גורמים לסיוטים. פיץ קורא לסילבני לעזרה כדי שתעזור לסופי עם חלומותיה הרעים, וכדי לבדוק שהכל מתנהל כשורה, פיץ ואלווין עוקבים אחר חלומותיה של סופי. בהמשך הספר פיץ וסופי מתוודים על אהבתם אחד לשני והופכים לזוג. סילבני בהריון ויולדת תאומים בשם וין ולונה. בסוף הספר מתגלה שבאוורגלן מסתתרת כוורת טרולים עתיקה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילה > הספר השמיני: מורשת

בספר הזה סופי פוסטר ופיץ ואקר זוג, מה שגורם לסופי ללכת למשרד השידוכים על מנת להירשם. בזמן התהליך השדכנית מבקשת מסופי את שמם של הוריה הביולוגים. וסופי שבעצמה לא ידעה, יצאה משם מדוכאת. מר פורקל לא מוכן לספר לה מי הוריה וטוען שיום יבוא ותבין למה מסתירים ממנה את המידע הזה. היא מחליטה לחפש אותם לבד, חבריה נרתמים למשימה והם מתחילים בחיפושים. מאוחר יותר סופי הולכת לחברת המועצה אורהלי, על מנת שתעזור לה לשלוט ביכולת ההגברה שלה. תוך כדי השיחה היא מגלה שאורהלי היא אמא הביולוגית. סופי, זועמת ומאוכזבת, מטיחה בה, "למה נטשת אותי ותרמת אותי לניסוי? "זו הייתה הדרך היחידה שלי להביא ילדים," אמרה לה אורהלי. סופי השבורה יצא מהבית בלי לומר מילה נוספת. כאשר היא חוזרת היא מגלה שפיץ מחכה לה בחדרה. הוא אומר לה שזה הם ימצאו את ההורים שלה, והיא ביקשה ממנו להפסיק בחיפושים. הוא מבין שהיא גילתה את זהות אחד מהוריה ומבקש ממנה לספר לו. היא סירבה, ואמרה שאסור לה לספר. לפיץ הפריע מאוד שהיא אינה מותאמת לשידוך ובזה הזוג נפרד. בהמשך הם יוצאים עם המועצה למשימה בממלכת הגמדים, שם מתגלה שמלך הגמדים חבר לנסתרים, ומתרחשת תפנית חדה בעלילה, כאשר אמא של קיף מקיימת עליו את השלב השני של סטלארלון. בזמן השלב, כל חבריה של סופי מורדמים, ורק היא נמצאת בקשר טלפתי עם קיף במטרה לתת לו תקווה. קשר זה הציל אותו מלאבד את עצמו לחלוטין.
עלילה > ספר 8.5: חשיפה

מרביתו של ספר זה אינו עלילתי, והוא נותן מעין "מבט על" על העולם שבו מתרחשת העלילה ומידע מורחב, לצד איורים, על דמויות שונות. הספר ממוקם באמצע עלילת הסדרה, נמנע מלפתור שאלות לגבי המסתורין שבעלילה, ואף מעלה כמה נקודות מסתוריות חדשות.
חלקו האחרון של הספר ממשיך את קו העלילה במקום שבו עצר בסוף הספר השמיני. הוא מסופר מנקודות המבט של קיף וסופי לסירוגין, ומתאר את התהוותן של יכולותיו החדשות לאחר הקרב. בסיום הספר קיף מגיע למסכנה כי יכולותיו מסכנות את עולם האלפים כולו ומחליט לברוח; הוא מותיר בחדרה של סופי פתק בו מודיע על עזיבתו, ובכך מסתיים הספר.